በኢንፎርሜሽን መረብ ደህንነት ኤጀንሲ

እና

በፌደራል ፖሊስ ኮሚሽን ወንጀል ምርመራ ቢሮ

ቪዲዮ ሰርቪላንስ ሲስተም ፣ ዲጂታል ኢንተሮጌሽን ሲስተም,መሰረተ ልማት እና የድረ-ገጽ ግንባታ አገልግሎት ውል ስምምነት

ሐምሌ 2012 ዓ.ም

**የአገልግሎት ስምምነት ውል**

ይህ የአገልግሎት ውል ስምምነት በዛሬው እለት…………..…… ቀን 2012ዓ.ም በሚከተሉት ተዋዋዮች መካከል ተፈጸመ፡፡

1. **ኢንፎርሜሽን መረብ ደህንነት ኤጀንሲ**

ስልክ +251………………..

ፋክስ+251………………..

ፖ.ሳ.ቁጥር 124498

አግባብ ባለው የኢትዩዽያ ፌደራላዊ ዲሞክራሲያዊ ሪፐብሊክ ህግ መሰረት የተቋቋመ እና ዋናው መስሪያ ቤቱ አዲስ አበባ ኢትዩዽያ በሆነው ከዚህ በኋላ **“ኢመደኤ”** ተብሎ በሚጠራው አስፈጻሚ አካል እና

1. **የፌደራል ፖሊስ ኮሚሽን ወንጀል ምርመራ ቢሮ**

ስልክ +251………………..

ፋክስ+251………………..

ፖ.ሳ.ቁጥር …………….

በሌላ በኩል አግባብ ባለው የኢትዩዽያ ፌደራላዊ ዲሞክራሲያዊ ሪፐብሊክ ህግ መሰረት የተቋቋመ እና ዋናው መስሪያ ቤቱ አዲስ አበባ ኢትዩዽያ በሆነው ከዚህ በኋላ የፌደራል ፖሊስ ኮሚሽን ወንጀል ምርመራ ቢሮ ተብሎ በሚጠራው አስፈጻሚ አካል ተደረገ፡፡

ኢመደኤ በዚህ ውል በተገለፀው መሰረት ቪዲዮ ሰርቪላንስ ሲስተም ፣ ዲጂታል ኢንተሮጌሽን ሲስተም,መሰረተ ልማት እና የድረ-ገጽ ግንባታ አገልግሎት የፌደራል ፖሊስ ኮሚሽን ወንጀል ምርመራ ቢሮ እንዲሰጠው የጠየቀ በመሆኑ ፤ ኢመደኤ የጠየቀውን አገልግሎት ለመስጠት በመስማማቱ እኛ ተዋዋይ ወገኖችም ይህንን ውል ስምምነት መፈጸም ለጋራ ስምምነት እና መግባባት አስፈላጊ ሆኖ ስላገኘነው ከዚህ በታች በተመለከቱት አንቀጾች መሰረት ስምምነት ፈጽመናል፡፡

**ጠቅላላ ድንጋጌዎች**

**አንቀጽ 1፡- አጠቃላይ የውሉ ስያሜ**

ይህ ውል **“**የኢንፎርሜሽን መረብ ደህንነት ኤጀንሲ**”** እና **“**የፌደራል ፖሊስ ኮሚሽን ወንጀል ምርመራ ቢሮ**”** ቪዲዮ ሰርቪላንስ ሲስተም ፣ ዲጂታል ኢንተሮጌሽን ሲስተም,መሰረተ ልማት እና የድረ-ገጽ ግንባታ የአገልግሎት ውል ሰነድ ስምምነት ነው፡፡

**አንቀጽ 2፡- ትርጓሜ**

በዚህ ውል ቃላቶቹ የተለየ ትርጉም ካልተሰጣቸው በስተቀር የሚከተሉት ትርጉም ይኖራቸዋል፡፡

1. **“አባሪ ሰነዶች”** ማለት ሰነዶች ሆነው የዚህ ውል የማይነጣጠል አካል እንዲሆኑ ስምምነት የተደረሰባቸው ሰነዶች ናቸው፡፡ እነዚህም ሰነዶች ከዚህ በታች የተጠቀሱትን ይጨምራሉ፤

ሀ.በሁለቱ ተዋዋይ ወገኖች መካከል የተፈረመ የዉል ስምምነት ሰነድ

ለ.ሰነድ ቁጥር: 001-09-05-FPCCIB-001

1. **“የመቀበል ፍተሻ“** ማለት ፍተሻ በማከናወን የተሰጠው አገልግሎት በትክክል የተደረገ መሆኑን ማረጋገጥ ማለት ነው፡፡
2. **“ተፈጻሚ ህግ“** ማለት ማንኛውም በኢትዩዽያ ተፈጻሚነት ያላቸውን ህጎች እና ሰነዶች ማለት ነው፡፡
3. **“ውል“** ማለት የኢንፎርሜሽን መረብ ደህንነት ኤጀንሲ እና ፌደራል ፖሊስ ኮሚሽን ወንጀል ምርመራ ቢሮ የአገልግሎት ውል ሰነድ ስምምነት እና አባሪ ሰነዶችን እንዲሁም ወደ ፊት የሚደረጉ ማንኛውም ማሻሻያዎች ካሉና የማይነጣጠሉ የውሉ አካል የተደረጉ ስምምነቶችን ይጨምራል፡፡
4. **“ ተዋዋይ ወገን“** ማለት የኢንፎርሜሽን መረብ ደህንነት ኤጀንሲ ወይንም የፌደራል ፖሊስ ኮሚሽን ወንጀል ምርመራ ቢሮ ማለት ሲሆን **“ ተዋዋይ ወገኞች“** ማለት ሁሉቱንም ወገኖች ያመለክታል፡፡
5. **“ ኢመደኤ“**  ማለት የኢንፎርሜሽን መረብ ደህንነት ኤጀንሲ ነው፡፡
6. **“ የውል ዋጋ“** ማለት በዚህ ውል ፌደራል ፖሊስ ኮሚሽን ወንጀል ምርመራ ቢሮ ለሚሰጠው አገልግሎት የሚከፈለውን የአገልግሎት ዋጋ እና በዚህ ውል በአንቀጽ 6 የተመለከተው ማለት ነው፡፡
7. **“ ተፈጻሚ የሚሆንበት ቀን“** ማለት በዚህ ውል ውሉ ዋጋ የሚኖረው እና ተዋዋይ ወገኖችን ማስገደድ የሚጀምርበትን ጊዜ የሚያመለክት ነው፡፡
8. **“ የመጨረሻ መቀበል“** ማለት የአገልግሎት ስራው ሲጨረስ አገልግሎቱ በውሉ መሰረት ስለመፈጸሙ በማረጋገጥ የሚፈረም የማረጋገጥ ሁኔታ ነው፡፡
9. **“የመገበያያ ገንዘብ”** ማለት የኢትዮጲያ የመገበያያ ገንዘብ ማለትም ብር ነው፡፡
10. **“ አገልግሎት“** ማለት ፌደራል ፖሊስ ኮሚሽን ወንጀል ምርመራ ቢሮ በዚህ ውል ሁኔታዎች መሰረት የሚሰጠው የአገልግሎት ስራ ነው፡፡

**አንቀጽ 3 ፡- የተፈጻሚነት ወሰን**

የዚህ የውል አንቀጽ ተፈጻሚነት ተዋዋይ ወገኖች በውሉ ላይ በገቧቸው እና በውሉ ባመለከቷቸው ሁኔታዎች ብቻ የተገደበ ነው፡፡

**አንቀጽ 4፡- አተረጓጎም እና ቅን ልቦና**

1. የውሉ ትርጓሜዎች እና ተዋዋይ ወገኖች ግንኙነት በተፈጻሚ ህጎች የሚተዳደር ሲሆን፤ በተጨማሪም የውሉ አተረጓጎም የሚከተሉትን የውሉን ሰነዶች መሰረት በማድረግ በተቀመጡበት ቅደም ተከተል ይሆናል፤

ሀ. ይህ የውል ስምምነት

ለ. በሁለቱ ተዋዋይ ወገኖች የተፈረመ የመግባቢያ ሰነድ

1. በዚህ ውል ያልተሸፈኑ ማናቸውም ጉዳዮች ተፈጻሚ በሚሆኑ ህጎች ይሸፈናሉ፡፡
2. ተዋዋይ ወገኖች አንደኛው የአንደኛውን መብት ለማክበር እና በቅን ልቦና ግዴታቸውን ለመወጣት እንዲሁም ማንኛውም አሳማኝ እርምጃዎች በመውሰድ የዚህን ውል አላማ ለመተግበር እና ለመፈጸም ተስማምተናል፡፡

**አንቀጽ 5 ስምምነት እና የአገልግሎት አሰጣጥ ሁኔታ**

በውሉ የተመለከቱት የእያንዳንዱ ተዋዋይ ግዴታ እንደተጠበቀ ሆኖ ፌደራል ፖሊስ ኮሚሽን ወንጀል ምርመራ ቢሮ ከሁለቱም ተዋዋይ ወገኖች ቪዲዮ ሰርቪላንስ ሲስተም ፣ ዲጂታል ኢንተሮጌሽን ሲስተም,መሰረተ ልማት እና የድረ-ገጽ ግንባታ በጋራ ለመስራት ተስማምቷል፡፡

**አንቀጽ 6፡- የውሉ ዋጋ እና የአከፋፈል ሁኔታ**

1. ፌደራል ፖሊስ ኮሚሽን ወንጀል ምርመራ ቢሮ ኢመደኤ ለሚሰጠው አገልግሎት ቫትን ጨምሮ ብር 17,706,901.07(አሰራ ሰባት ሚሊየን ሰባት መቶ ስድስት ሺ ዘጠኝ መቶ አንድ 07/100 ብር ) ለመክፈል ተስማምቷል፡፡

2.በዚህ አንቀጽ ንኡስ አንቀጽ (1) የተመለከተውን ክፍያም ተዋዋይ ወገኞች በሚከተለው መልኩ እንዲከፈል ተስማምተዋል፡፡

ሀ. የትግብራና የአስትዳድራዊ ውጭዎች የመጀመሪያ ክፍያ 50% 1,414,269.53 (አንድ ሚሊየን አራት መቶ አስራ አራት ሺ ሁለት መቶ ስልሳ ዘጠኝ 53/100 ብር ) ውሉ በተፈረመ በ ……….. ቀናቶች ውስጥ ሁለተኛ ዙር ክፍያ 50% 1,414,269.53 (አንድ ሚሊየን አራት መቶ አስራ አራት ሺ ሁለት መቶ ስልሳ ዘጠኝ 53/100 ብር ) ፕሮጀክቱ ሲጥናቀቅ ።

ለ. የጥሬ እቃ ውጭዎች 100% 14,687,112አስራ አራት ሚሊየን ስድስት መቶ ስማኒያ ስባት ሺ አንድ መቶ አሰራ ሁለት ብር ) ውሉ በተፈረመ በ ……….. ቀናቶች ውስጥ

ሐ. የድረ-ገጽ ግንባታ የመጀመሪያ ክፍያ 50% 95,625.00 (ዘጠና አምስት ሺ ስድስት መቶ ሃያ አምስት ብር ) ውሉ በተፈረመ በ ……….. ቀናቶች ውስጥ ሁለተኛ ዙር ክፍያ 50% 95,625.00 (ዘጠና አምስት ሺ ስድስት መቶ ሃያ አምስት ብር ) ፕሮጀክቱ ሲጥናቀቅ ።

1. ፌደራል ፖሊስ ኮሚሽን ወንጀል ምርመራ ቢሮ የውሉን ዋጋ በኢመደኤ ባንክ አካውንት ቁጥር ኢትዮጵያ ንግድ ባንክ……………………….ወይንም በቼክ ለመክፈል ተስማምቷል፡፡

**አንቀጽ 7- ሚስጥር መጠበቅ**

የፕሮጀክቱን ስራ ለማከናወን አስፈላጊ ካልሆነ በቀር ተዋዋይ ወገኖች በውሉ እና ከውሉ ጋር ተያያዥነት ባላቸው ጉዳዮች የሌለኛውን የጽሁፍ ፍቃድ ሳያገኙ ለሶስተኛ ወገን ላለመግለጽ ተስማምተናል፡፡

**የተዋዋይ ወገኖች ግዴታ**

**ሀ. የፌደራል ፖሊስ ኮሚሽን ወንጀል ምርመራ ቢሮ ግዴታ**

**አንቀጽ 8፡- አገልግሎቱን መስጠት እና ሪፖርት የማቅረብ**

1. የፌደራል ፖሊስ ኮሚሽን ወንጀል ምርመራ ቢሮ ለኢመድኤ ማንኛውም አስፈላጊውን ሰነዶች እና ሪፖርቶች በውሉ አባሪዎች በተገለጸው መሰረት ማቅረብ አለበት፡፡
2. የስራውን ሀብት የመመደብ፣ ማደራጀት እንዲሁም ዉጤቱም ለቀጣይ ስራዎች ሊያገለግል በሚችል መልኩ በማስተዳደር በኩል ቁልፍ ሚና የሚጫወት ይሆናል፡፡
3. ፌደራል ፖሊስ ኮሚሽን ወንጀል ምርመራ ቢሮ የተፈቀደላቸው ተወካዮች ፍተሻ የማድረግ እና ስራውን የመጨረሻ ቅበላ ማረጋገጫ ከመፈረሙ በፊት ባለው በማንኛውም ጊዜ ይሆናል፡፡

**ለ. የኢመደኤ ግዴታ**

**አንቀጽ 9 :- ስለቅበላ ፍተሸ እና የመጨረሻ አቀባበል**

1. ኢመደኤ በውሉ በግልጽ በተመለከተው መሰረት አገልግሎቱን የመስጠት ግዴታ አለበት
2. ኢመደኤ በየወሩ እንዲሁም ስራውን ሲያጠናቅቅ የመጨረሻ ሪፖርት የማቅርብ ግዴታ አለበት ።
3. ኢመደኤ የሰጠውን አገልግሎት ሰርቶ ሲጨርስ በአግባቡ መስራቱን መፈተሸ እና ማረጋገጥ አለበት፡፡
4. ኢመደኤ ወርክሾፕ እና ሌሎች የአስተዳደር ጉዳዮች ኢመደኤ የሚከናወኑ ይሆናሉ፡፡

**አንቀፅ 10፡**- **ክፍያ የመፈፀም ግዴታ**

1. የፌደራል ፖሊስ ኮሚሽን ወንጀል ምርመራ ቢሮ በዚህ ውል በአንቀፅ 6 በተገለፀው መሰረት የውሉን ዋጋ የመክፈል ግዴታ አለበት፡፡
2. በስራ ሂደቱ ላይ የጥሬ እቃ የዋጋ ልዩነት እንዲሁም ዶላር(dollar) ልዩነት ሲኖር በሚቀርብው ማስረጃ መስርት ፌደራል ፖሊስ ኮሚሽን ወንጀል ምርመራ ቢሮ የመክፍል ግዴታ አለበት።

**አንቀፅ 11፡- አስተያየት የመስጠት ግዴታ**

ኢመደኤ ባቀረበው ማንኛውም ሰነድ ወይም/እና ሪፖርት ላይ ፌደራል ፖሊስ ኮሚሽን ወንጀል ምርመራ ቢሮ በውሉ መሰረት ስለመፈጸሙ ለማረጋገጥ ይችል ዘንድ መርምሮ ማቅረብ የሚፈልገው አስተያየት ካለ ሪፖርቱ ወይም/እና ሰነዱ በደረሰው በአስር ተከታታይ የስራ ቀናት ውስጥ ተገቢውን አስተያየት የመስጠት ግዴታ አለበት፡፡

**አንቀጽ 12 ፡- የውሉን አገልግሎት የሚጀመርበት እና የሚጠናቀቅበት እለት**

1. ኢመደኤ ስራውን ይህ ውል በተፈረመ በ 15 ተከታታይ ቀናት ውስጥ ስራውን ይጀምራል፡፡
2. በዚህ አንቀጽ ንኡስ አንቀጽ (1) መሰረት ኢመደኤ አገልግሎት ከጀመረበት እለት አንስቶ በአስራ አምስት ወራት ጊዜ ውስጥ ስራውን ለማጠናቀቅ ተስማምቷል፡፡

**ተጨማሪ ድንጋጌዎች**

**አንቀጽ 13፡- ከአቅም በላይ ሁኔታ**

1. ከአቅም በላይ ሁኔታ መኖር እና አለመኖሩ በተፈጻሚ ህጎች የሚወሰን ይሆናል፡፡
2. የአቅም በላይ ሁኔታ የተፈጠረ ሲሆን ማንኛውም ተዋዋይ ወገን ይህንኑ ለሌላኛው ወገን የማስታወቅ እና ግዴታውም በተቻለ መጠን እንዳይተጎል ማድረግ የሚላቸው አማራጮች ካሉ ለመጠቀም ተስማምተናል፡፡
3. ከአቅም በላይ ሁኔታ ሲያጋጥም ተዋዋይ ወገኖች በአቅም በላይ በሆነው ምክንያት ግዴታ ያልተወጡበትን ጊዜ ገደብ በስምምነት ሊያራዝሙ ይችላሉ፡፡

**አንቀጽ 14፡- የግጭት አፈታት ዘዴ**

ተዋዋይ ወገኖች ግጭትን ይፋዊ ባልሆነ መንገድ በቅድሚያ በመፍታት ውሉን ተፈጻሚ ማድረግ ተገቢነት ያለው መሆኑን በማመን በተቻለ መጠን ማንኛውም ቅራኔን በራሳችን በመነጋገር ለመፍታት ተስማምተናል፡፡ ነገር ግን ቅራኔያችንን በ30 ቀናት ውስጥ በመነጋገር መፍታት ካልቻልን አግባብ ባለው የሀገሪቱ ህግ ስልጣን ለተሰጠው ፍርድ ቤት ጉዳዩን በማቅረብ ለማስወሰን ተስማምተናል፡፡

**አንቀጽ 15፡- ስለማስታወቅ**

1. ማንኛውም የአንደኛውን ወገን ስምምነት ወይንም ፍቃድ የሚጠይቅ ማስታወቂያ በጽሁፍ ለሚመለከተው የተዋዋይ ወገን በሚከተለው አድራሻ መሰረት መሰጠት አለበት፡፡

ሀ. ለኢመደኤ

ስም…………………………………………………………

ስልክ. +251……………………………………………….

ሞባይል. +251-……………………………………………

ፋክስ - +251………………………………………………..

ኢሜል:- [\_\_\_\_\_\_\_\_\_\_\_\_@gmail.com/yahoo.com](mailto:____________@gmail.com/yahoo.com)

ለ. የፌደራል ፖሊስ ኮሚሽን ወንጀል ምርመራ ቢሮ

ስም…………………………………………………………

ስልክ……………………………………………………….

ፋክስ……………………………………………………….

ኢሜል……………………………………………………..

1. ማንኛውም በዚህ አንቀጽ ንኡስ አንቀጽ (1) መሰረት የተደረገ ማስታወቂያ ተቀባይነት አገኘ የሚባለው የሚመለከተው የተዋዋይ ወገን ተወካይ ስምምነት ወይም ፈቃድ እንዲሰጥ በተጠየቀበት ጉዳይ ላይ በአስራ አምስት የስራ ቀናት ውስጥ ውድቅ ካላደረገ ተቀባይነት እንዳገኘ ይቆጠራል፡፡

**አንቀጽ 16፡- ስለማሻሻል እና ስለመለወጥ**

1. ማንኛውንም የውሉን አንቀጽ ወይንም ስምምነት መቀየር ወይንም ማሻሻል ካስፈለገ በቅድሚያ መሻሻሉን የሚሻው ወገን በጽሁፍ ለሌላኛው ወገን በዚህ ውል ላይ በተመለከተው መሰረት ማስታወቂያ መስጠት አለበት፡፡
2. በተጠየቀው የማሻሻል ወይንም የመቀየር ሁኔታ ላይ ተዋዋይ ወገኖች በመወያየት ጉዳዩ ላይ መክረው ለመስማማት የሚጥሩ ሲሆን ሁለቱም በመሻሻሉ ከተስማሙበት እና ከተቀበሉት ማሻሻሉ ወይም መቀየሩ በጽሁፍ ሆኖ በሁለቱ ስልጣን በተሰጣቸው አካላት ተወካዮች መፈረም ይኖርበታል፡፡ ይህ ውል የመጀመሪያውን የውል አቀራረጽ ካልተከተለ ማሻሻያው ወይም ውሉን የሚለውጠው ስምምነት ዋጋ አይኖረውም፡፡

**አንቀጽ 17፡- ስለመሰረዝ**

ከተዋዋይ ወገኖች አንደኛው ግዴታውን በአግባቡ መወጣት ካልቻለ ሌላኛው ተዋዋይ ወገን በውሉ የደረሰበትን ጉዳት የመጠየቅ መብቱ እንደተጠበቀ ሆኖ ከስልሳ ቀናት ያላነሰ ማስጠንቀቂያ በመስጠት ውሉን መሰረዝ ይችላል፡፡

**አንቀጽ 18፡- ስለቀን አቆጣጠር**

በውሉ ላይ የሚሰፍሩት በሙሉ በኢትዩዽያ ወይንም በአውሮፓውያን ዘመን አቆጣጠር ሊሆን እንደሚችል ተዋዋይ ወገኖች ተስማምተናል፡፡

**አንቀጽ 19፡- ተፈጻሚ የሚሆንበት ቀን**

ይህ ውል ተፈጻሚ መሆን የሚጀምረው በሁለቱም ተዋዋይ ወገኖች በተፈረመበት እና ከላይ በተመለከተው እለት ይሆናል፡፡

በመሆኑም እኛ የተዋዋይ ወገኖች ህጋዊ ተወካዮች ምስክሮች ባሉበት የእያንዳንዳችን ፊርማ እና ማህተም በማስፈር ውሉን የተቀበልን መሆኑን እናረጋግጣለን፡፡ እኛ ስማችን የተጠቀሰው ምስክሮችም የተዋዋይ ወገኖች ውሉን ወደው እና ፈቅደው ምስክሮች በተገኘንበት ውሉን ሲፈጽሙ ያየን መሆኑን እና የሰማን መሆኑን በፊርማችን እናረጋግጣለን፡፡

**ስለ ኢመደኤ**  **ስለ የፌደራል ፖሊስ ኮሚሽን ወንጀል ምርመራ ቢሮ**

ስም \_\_\_\_\_\_\_\_\_\_\_\_\_\_\_\_\_\_\_ ስም \_\_\_\_\_\_\_\_\_\_\_\_\_\_\_\_\_\_\_\_\_

ስልጣን (ችሎታ)\_\_\_\_\_\_\_\_\_\_\_ ስልጣን (ችሎታ) \_\_\_\_\_\_\_\_\_\_\_\_\_\_\_

ፊርማ \_\_\_\_\_\_\_\_\_\_\_\_\_\_\_ ፊርማ \_\_\_\_\_\_\_\_\_\_\_\_\_\_\_\_

**ስለምስክሮች** **ፊርማ**

1. \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_