በአማራ ብድርና ቁጠባ ተቋም

እና

በኢንፎርሜሽን መረብ ደህንነት ኤጀንሲ

መካከል የተፈረመ

የውል ማሻሻያ ስምምነት

**ሰኔ 2012 ዓ.ም**

# የዳታ ማእከል ፕሮጀክት የማማከር አገልግሎት ስምምነት ውል ማሻሻያ

ይህ የዳታ ማእከል ፕሮጀክት የማማከር አገልግሎት ውል ማሻሻያ ስምምነት በዛሬው ዕለት …… /ቀን 2011 ዓ.ም በአዲስ አበባ በሚከተሉት ተዋዋዮች ወገኖች መካከል ተፈፀመ፡-

1. **በኢንፎርሜሽን መረብ ደህንነት ኤጀንሲ**

ፖ.ሳ.ቁ 124498

ስልክ፡ +251 -11-371-71-14

ፋክስ፡ +251- 320-40-37

አዲስ አበባ

ኢትዮጵያ

በኢትዮዽያ ፌዴራላዊ ዲሞክራሲያዊ ሪፐብሊክ ህግ መሰረት የተቋቋመ እና ዋናው መስሪያ ቤቱ አዲስ አበባ ኢትዩዽያ በሆነው ከዚህ በኋላ **“አገልግሎት ሰጪ”** ተብሎ በሚጠራው አስፈጻሚ አካል

እና

1. **አማራ ብድርና ቁጠባ ተቋም**

ስልክ፡ +

ፋክስ፡ +

ባህር ዳር

ኢትዮጵያ

በሌላ በኩል አግባብ ባለው ሌላ የኢትዮዽያ ፌዴራላዊ ዲሞክራሲያዊ ሪፐብሊክ ህግ መሰረት የተቋቋመ፣ ዋናው መስሪያ ቤቱ አዲስ አበባ ኢትዩዽያ በሆነው፣ ከዚህ በኋላ **“አገልግሎት ተቀባይ”** ተብሎ በሚጠራው ተቋም መካከል ተፈፀመ፡፡

የዋናው ውል አንቀፅ 16 ስራው የሚጠናቀቅበት ጊዜ አስመልክቶ በዳታ ማእከል የማማከር አገልግሎት የቴክኒካል እና ፋይናንሻል ፕሮፖዛል በተቀመጠው መርሃ ግብር መጠናቀቅ ባለመቻሉ የውል መፈፀሚያ ጊዜውን ማራዘም አስፈላጊ ሆኖ ተገኝቷል።

ዉል ማሻሻል አስፈላጊ ሆኖ በመገኘቱ በዋና ውል አንቀጽ 18 መሰረት በሁለቱ ተዋዋይ ወገኖች የጋራ ፈቃድ በዋና ዉል አንቀጽ 20 መሰረት ዉሉን ለማሻሻል ስምምነት ላይ በመደረሱ የሚከተሉትን 6 (ስድስት) አንቀፆች የያዘ የውል ማሻሻያ የዋናው ውል አካል እንዲሆኑ ተደርገዋል።

**አንቀጽ 1.የውሉ ስያሜ**

ይህ የውል ማሻሻያ በአማራ ብድርና ቁጠባ ተቋም እና ኢንፎርሜሽን መረብ ደህንነት ኤጀንሲ የዳታ ማእከል ፕሮጀክት የኔትዎርክ መሰረተ ልማት የማማከር አገልግሎት ለማቅረብ የተደረገ የዋናው ውል ማሻሻያ ስምምነት” ተብሎ ሊጠቀስ ይችላል፡፡

**አንቀፅ 2.ትርጓሜ**

የቃሉ አግባብ ሌላ ትርጉም የሚያሰጠው ካልሆነ በስተቀር በውሉ ውስጥ የምንጠቀምባቸው ቃላቶች የሚከተለው ትርጓሜ ይኖራቸዋል፡፡

* + 1. **ዋናው ውል:-** ማለት አገልግሎት ሰጪ እና አገልግሎት ተቀባይ በመጋቢት 2010 የዳታ ማእከል ፕሮጀክት የማማከር አገልግሎት ለማቅረብ የተፈራረሙት የፕሮጀክት የውል ስምምነት ነው።
    2. **የዉል ማሻሻያ:-** ማለት አገልግሎት ሰጪ እና አገልግሎት ተቀባይ የዋናው ውል ላይ የተወሰናን የጊዜ ገደብ ያልተጠናቀቁ ስራዎች በመኖራቸዉ ለማጠናቀቅ የጊዜ ገደብን ለማራዘም የተደረገ የውል ማሻሻያ ስምምነት ነው፡፡
    3. የቃሉ አግባብ ሌላ ትርጉም የሚያሰጠው ካልሆነ በስተቀር በዚህ የውል ማሻሻያ ጥቅም ላይ የዋሉ ቃላት በዋናው ውል የተሰጣቸው ትርጉም ይኖራቸዋል፡፡

**አንቀፅ 3.በውል ማሻሻያ ያልተሸፈኑ ጉዳዮች**

1. በዚህ ውል ማሻሻያ ያልተሸፈኑ ጉዳዮች በሙሉ በዋናው ውል አንቀጾች የሚሸፈኑ ይሆናል።
2. ይህ የውል ማሻሻያ የዋናው ውል አካል ተደርጎ ይቆጠራል።

**አንቀፅ 4.ማሻሻያ የተደረገባቸው የዋናው ውል ድንጋጌዎች**

በዋናው ውል አንቀፅ 20 በሁለቱም ተወያዮች መካከል በተደረገ ስምምነት ማሻሻያ ተደርጓል ፡-

“ይህ ዉል ማሻሻያ ከተፈረመበት ዕለት ጀምሮ እስከ ህዳር ፣ 2013 ዓ.ም ድረስ ቀሪ ስራዎች የዲዛይን ዶክመንቶችን መመልከት እና ማረጋገጥ፣ በትግበራ ጊዜ ክትትልና ቁጥጥር እንዲሁም እቃዎች ሲገቡ የመርመራና የመፈተሽ ስራዎች እንዲጠናቀቁ የዋና ውል የአገልግሎት ጊዜ ተራዝሟል፡፡’’

**አንቀፅ 5. በዋናው ውል እና በውል ማሻሻያ መካከል ስለሚፈጠር ልዩነት**

በዋናው ውል እና ውል ማሻሻያ መካከል ልዩነት ወይም ግጭት የተፈጠረ እንደሆነ የውል ማሻሻያ ላይ የተጠቀሰው ድንጋጌ ተፈፃሚ ይሆናል**፡፡**

**አንቀፅ 6.የውል ማሻሻያው ተፈጻሚ የሚሆንበት ቀን**

ይህ የውል ማሻሻያ ስምምነት በተዋዋይ ወገኖች ከተፈረመበት ቀን አንስቶ ተፈፃሚ ይሆናል፡፡

በመሆኑም እኛ ተዋዋይ ወገኖች ህጋዊ ተወካዮች ምስክሮች አካተን የእያንዳንዳችን ፊርማና ማህተም በማሳረፍ ይህን የውል ማሻሻያ የተቀበልን መሆኑን እናረጋግጣለን፡፡

ስለ አገልግሎት ሰጪ ስለ አገልግሎት ተቀባይ

ስም \_\_\_\_\_\_\_\_\_\_\_\_\_\_\_\_\_\_ ስም \_\_\_\_\_\_\_\_\_\_\_\_\_\_\_\_\_\_

ስልጣን(ችሎታ)\_\_\_\_\_\_\_\_\_\_\_\_ ስልጣን(ችሎታ)\_\_\_\_\_\_\_\_\_\_\_\_

እኛ ስማችን ከዚህ በታች የተገለፀው ምስክሮችም ተዋዋይ ወገኖች ወደው እና ፈቅደው ይህን የውል ማሻሻያ ስምምነት ሲፈፅሙ ያየን እና የሰማን መሆኑን በፊርማችን እናረጋግጣለን፡፡

**ምስክሮች**

**ስም አድራሻ ፊርማ ቀን**

1. \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_