ቀን 12/12/12 ዓ.ም

**ሳሮን ደምሰዉ**

**በህግ አገልግሎት ቡድን የስራ ቤተሰብ ላይ ያለኝ እይዎች**

1) መለኪያ መስፈርቶች በተወሰኑ ነጥቦች ዙሪያ ብቻ መገደባቸው

መለኪያ ነጥብ ተደርገው የተቀመጡ ሐሳቦች ቁንጽል እና በተወሰነ ጉዳይ ላይ ብቻ የሚያጠነጥኑ ናቸው። ለምሳሌ ጀማሪ የህግ ኦፊሰር ማህበራዊ ፍርድ ቤቶች ላይ ብቻ ጉዳይ ማቅረብ የሚጠበቅበት ሲሆን ከዛ ውጪ ባሉ ፍርድ ቤቶች ላይ መቅረብ አይችልም። ከዚህም በተጨማሪም ጁኒየር የህግ ኦፊሰር ተግባር እና ሃላፊነት የመጀመሪያ ደረጃ ፍርድ ቤት ላይ የተገደበ ነው (በዚህ ደረጃ የሚሰራው ንብረት ማጣራት፣ የእግድ ትህዛዝ ማድረስ ወዘተ ነው)። ይህ አካሄድ የሰው ሐይልን በአግባቡ እንዳንጠቀም የሚያደርግ ሲሆን መስፈርቱም አሁን ኤጀንሲው ያለበትን ነባረዊ ሁኔታ ያላገናዘበ ነው።

2) መካተት ያለባቸው ነገር ግን ያልተካተቱ መስፈርቶች፡-

አሁን ባለው ሁኔታ በICF-5 ደረጃ የተቀመጠው መስፈርት ከዛ በታች ባሉ ባለሙያዎች እየተሰራ ነው። ለዚህም ምክንያት ተደርጎ ሊቀመጥ የሚችለው ደረጃው ላይ ያለው መስፈርት በጣም ዝቅ እንዲል እና ከዛ በታች ባሉ ባለሙያዎች ጭምር እንዲሰራ ተደርጓ የተቀረጸ በመሆኑ ነው። በዚህም ምክንያት ግለሰቦች ዝቅተኛ የICF ደረጃ ላይ ተመድበው በደረጃ 5 ላይ ያለውን ስራ ሲሰሩ ይታያሉ።

**የመፍትሄ ሐሳቦች**

1) የካርየር ስርአቱን ክፍተት መሰረት ባደረገ መልኩ መመዘኛውን እንደገና ሲከለስ ክለሳው የሚከተሉ ነጥቦችን መሰረት ማድረግ ይኖርበታል፤

* እያንዳንዱ መለኪያዎች ከታች ወደ ላይ እየተሰናሰኑ የሚያድጉበት ሁኔታ መፍጠር አለበት።
* የሙያ ደረጃዎች እና መለኪያዎች እንዲሁም ከደረጃዎች የሚጠበቁ ውጤቶች በአግባቡ እና ደረጃውን በሚመጥን መልክ ማስቀመጥ ያስፈልጋል።አሁን ባለው የምዘና ስርአት ዝቅተኛ ደረጃ ላይ ያለ ባለሙያ ከፍተኛ ደረጃ ላይ ያሉትን ሙሉ ተግባራት እያከናወነ ይገኛል።
* ለመለካት አስቸጋሪ የሆኑ መስፈርትችን ማስወገድ፤
* በደረጃዎች መካከል ያሉ የመመዘኛ ነጥቦች እና ውጤቶች በግልጽ የተለዩ እና የክብደት ደረጃቸው ወደ ላይ ከፍ ባለ ቁጥር እንዲጨምር ተደርጎ መቀመጥ ይኖርበታል፤
* ለሁሉም ባለሙያዎች እኩል እድል የማይሰጡ መስፍርቶች መወገድ ይኖርባቸዋል።
* ከሌሎች ክፍሎች ወደ ዳይሬክቶሮሬቱ ሰራተኞች በሚዘዋወሩበት ወቅት የሚመደቡበት መስፈርት እና የሚያገኙት ቦታ በግልጽ ቢመለከት ጥሩ ነው። ይህ ነጥብ በተለይ የሚመለከተው የተለያየ የደሞዝ መደብ ከሚኖራቸው ክፍሎች የሚዘዋወሩ ሰራተኞችን ነው።

|  |  |  |  |
| --- | --- | --- | --- |
| ተ.ቁ | ዋና ዋና ተግባራት | የስራ መጠን | ዝርዝር/ማብራሪያ |
| 1 | በፍ/ቤት የኤጀንሲዉን ጉዳዮች መከታተልና ማስፈፀም | ብዛት ያላቸው |  |
| 2 | በሚዘጋጁ የኤጀንሲዉ መመሪያዎች ላይ ሙያዊ ድጋፍ መስጠት | መጠነኛ |  |
| 3 | የህግ ምክር አገልግሎት መስጠት | መጠነኛ |  |
| 4 | በኢመደኤ የህግ ክፍተት ሊታይባቸው ይችላል ለሚባሉ ግንዛቤ ማስጨበጫ መስጠት | አነስተኛ | በጣም አነስተኛ ነው ብዙ ጊዜ እንደ ብድን በስፋት ሲሰራበት አይታይም |
| 5 | የዉል ሰነድ ዝግጅት | ብዛት ያላቸው |  |

በህግ አገልግሎት ሚከናወኑ ስራ ሂደቶች