**በኢትዮጵያ ብሔራዊ ባንክ እና በኢንፎርሜሽን መረብ ደህንነት ኤጀንሲ መካከል የተፈረመ**

**የዋና እና የማገገሚያ ዳታ ሴንተር እንዲሁም የኔትወርክ መሠረተ ልማት ዝርጋታ** **የማማከር** **አገልግሎት ውል ስምምነት**

**መስከረም……2013 ዓ.ም**

**አዲስ አበባ ኢትዮጵያ**

**የአገልግሎት ስምምነት ውል**

ይህ የአገልግሎት ውል ስምምነት በዛሬዉ እለት ……በቀን 2013 ዓ.ም በሚከተሉት ተዋዋዮች መካከልተፈፅሟል፡-

1. **የኢንፎርሜሽን መረብ ደህንነት ኤጀንሲ**

ፖ.ሳ.ቁ 124498

ስልክ፡ +251-11-371-71-14

ፋክስ፡ +251-11-320-40-37

አዲስ አበባ

ኢትዮጲያ

በኢትዮዽያ ፌደራላዊ ዲሞክራሲያዊ ሪፐብሊክ ህግ መሰረት የተቋቋመ እና ዋናው መስሪያ ቤቱ አዲስ አበባ ኢትዮዽያ በሆነው ከዚህ በኋላ **“አገልግሎት ሰጪ”** ተብሎ በሚጠራው አስፈጻሚ አካል እና

**2.የኢትዮጵያ ብሔራዊ ባንክ**

ፖ.ሳ.ቁጥር ……………. ኮድ…………..

ስልክ +251………………….

ፋክስ+251………………..

አዲስአበባ

ኢትዮጲያ

በሌላ በኩል አግባብ ባለው የኢትዮዽያ ፌደራላዊ ዲሞክራሲያዊ ሪፐብሊክ ህግ መሠረት የተቋቋመ ፣ ዋናው መስሪያ ቤቱ አዲስ አበባ ኢትዮዽያ በሆነው፣ ከዚህ በኋላ **“አገልግሎት ተቀባይ”** ተብሎ በሚጠራው ተቋማት መካከል፡-

አገልግሎት ተቀባይ ደህንነቱ የተጠበቀ የዋና እና የማገገሚያ ዳታ ሴንተር እንዲሁም የኔትወርክ መሠረተ ልማት ዝርጋታ በአልሚ አካል ለማሠራት እንዲችል በዚህ ውል ለተገለፁ የማማከር አገልግሎቶች ወጪዉን በመሸፈን እንዲያቀርብ አገልግሎት ሰጪን የጠየቀ በመሆኑ፣

አገልግሎት ሰጪም አገልግሎት ተቀባይ የጠየቀውን ይህን የማማከር አገልግሎት ተመጣጣኝ ክፍያ በመጠየቅ አገልግሎቱን በዚህ ውል በተገለጸው ጥራት፣ ጊዜ እና የውል ሁኔታዎች ለመስጠት በመስማማቱ፤

እኛ ተዋዋይ ወገኖችም ይህንን ውል መፈጸም ለጋራ ስምምነት እና መግባባት እንዲሁም ለውሉ አላማ መሳካት እና አፈፃፀም አስፈላጊ ሆኖ ስላገኘነው ከዚህ በታች በተመለከተው የውል ሁኔታ ድንጋጌዎች መሰረት ይህን የዋና እና የማገገሚያ ዳታ ሴንተር እንዲሁም የመረብ መሰረተ ልማት ዝርጋታ ላይ የተደረገ የማማከር የአገልግሎት አቅርቦት ውል ስምምነት ፈጽመናል፡፡

1. **የውሉ ስያሜ**

ይህ ውል **“**የኢንፎርሜሽን መረብ ደህንነት ኤጀንሲ እና የኢትዮጵያ ብሔራዊ ባንክ ደህንነቱ የተጠበቀ የዋና እና የማገገሚያ ዳታ ሴንተር እንዲሁም የመረብ መሰረተ ልማት ዝርጋታ ላይ የተደረገ የማማከር አገልግሎት ስምምነት**”** ተብሎ ሊጠቀስ ይችላል፡፡

1. **የቃላት ትርጉም**

ለዚህ ስምምነት ዓላማ በውሉ ውስጥ የምንጠቀምባቸው ቃላት እና ሐረጋት የሚከተለው ትርጓሜ ይኖራቸዋል፡-

1. **“ተዋዋይ ወገን”** ማለት አገልግሎት ሰጪ ወይም አገልግሎት ተቀባይ እንደነገሩ ሁኔታ ማለት ሲሆን “ተዋዋይ ወገኖች” ማለት ሁለቱንም ተዋዋይ ወገን ነው፡፡
2. “**ውል**” ማለት በውል ስያሜ ላይ የተገለፀው በተዋዋይ ወገኖች የተደረገ ይህ የፕሮጀክት የማማከር ሥራ አገልግሎት ስምምነት ነው፡፡
3. **“ አገልግሎት“** ማለት አገልግሎት ሰጪ በዚህ ውል በተገለፁት ዝርዝር ሁኔታዎች እና የዚህ ውል አባሪ ሰነድ መሰረት ለአገልግሎት ተቀባይ የሚሰጠው ደህንነቱ የተጠበቀ የዋና እና የማገገሚያ ዳታ ሴንተር እንዲሁም የመረብ /ኔትወርክ/ መሠረተ ልማት ዝርጋታ የማማከር አገልግሎት ነው፡፡
4. **“ የውል አባሪ ሰነዶች“** ማለት ተዋዋይ ወገኖች የውሉ አንድ አካል መሆናቸውን የተስማሙባቸው ሰነዶች ሆነው የሚከተለውን ያካትታል፡-

የዋና እና የማገገሚያ ዳታ ሴንተር እንዲሁም የመረብ መሠረተ ልማት የማማከር አገልግሎት ወጪዎችን ያካተተ ፕሮጀክት ፕሮፖዛል version 2.7 ብዛት 36 (ሰላሳ ስድስት) ገፅ ነው፡፡

1. **“የውል ዋጋ“** ማለት አገልግሎት ሰጪ ለሚሰጠው አገልግሎት ወጪን ለመሸፈን የሚከፈለው ተመጣጣኝ ክፍያ ነው፡፡
2. **“ፍተሻ“** ማለት የአገልግሎት ስራው ሲጠናቀቅ የተሰጠው አገልግሎት ተፈላጊውን የጥራት ደረጃን ያሟላ ስለመሆኑ በውሉ እና በአባሪ ሰነዱ በተገለፁት አግባቦች ማረጋገጥ ነው፡፡
3. **“የመቀበል ፍተሻ“** ማለት የውሉ አፈጻጸም በውሉ በተገለጸው ሁኔታ መሰረት ስለመፈጸሙ አገልግሎት ተቀባይ በማረጋገጥ በየደረጃው በፅሁፍ የሚሰጠው ማረጋጋጫ ማለት ነው ፡፡
4. **“የመጨረሻ ቅበላ“** ማለት የውሉ አፈጻጸም በውሉ በተገለጸው ሁኔታ መሰረት ስለመፈጸሙ አገልግሎት ተቀባይ በማረጋገጥ በፅሁፍ የሚሰጠው የመጨረሻ ማረጋጋጫ ነው ፡፡
5. **“ደረጃ /phase/** ማለት ለውሉ አተገባበር የአገልግሎት አሰጣጥ ሁኔታን የሚገልፅ የስራ ደረጃ ሲሆን አገልግሎት ሰጪ በእያንዳንዱ ሥራ በተቀመጡ ግቦች በየደረጃው የሚከናወን ስራ ነው።
6. **“አልሚው”** ማለት የዋና እና የማገገሚያ ዳታ ሴንትር እንዲሁም የመረብ መሠረተ ልማት ዝርጋታ ሥራ ለመሥራት ከአገልግሎት ተቀባይ ጋር ውል የገባ ተቋም/ሰው ነው።
7. **“ሶስተኛ ወገን”** ማለት ከተዋዋይ ወገኖች ውጪ ያለ እና የአገልግሎት ሰጪ ለሚሰጠው አገልግሎት በግብዓትነት የሚውል ለአገልግሎት ተቀባይ የተለያዩ ተጨማሪ አገልግሎቶችን ወይም የዕቃ አቅርቦትን የሚያከናውን ከአገልግሎት ተቀባይ ጋር የውል ወይም የሕግ ግንኙነት ያለው ማንኛውም ተቋም/ሰው ነው።
8. **የውሉ ተፈጻሚነት ወሰን**
   1. የዚህ ውል ተፈጻሚነት ተዋዋይ ወገኖች በውሉ ላይ በገቧቸው እና በውሉ አባሪ ሰነድ ውስጥ በግልፅ ባመለከቷቸው ሁኔታዎች የተገደበ ነው፡፡
   2. ተራ ቁጥር 3 ንኡስ አንቀጽ (1) ቢኖርም ይህ ውል በግልፅ ያልሸፈናቸው ጉዳዮች አግባብነት እና ተገቢነት ባላቸው በኢትዮጲያ ተፈፃሚነት ባላቸው ሕጎች የሚሸፈኑ ይሆናል፡፡
9. **የውሉ ዓላማ እና የአተረጓጎም ሁኔታ**
   1. ተዋዋይ ወገኖች አንደኛው የአንደኛውን መብት ለማክበር እና በቅን ልቦና ግዴታቸውን ለመወጣት ተገቢ እና ሕጋዊ እርምጃዎችን በመውሰድ በውል አባሪ የተገለፀውን አላማ ማሳካት ነው።
   2. በዚህ ውል ተራ ቁጥር 4 ንኡስ አንቀጽ (1) የተገለፀው እንደተጠበቀ ሆኖ የውሉ አተረጓጎም የሚከተሉትን የውሉን ሰነዶች ቅደም ተከተል በመያዝ ይሆናል፤

2.1. ይህ የውል ስምምነት

2.2. Building New Secured Data Center and Network Infrastructure Consultancy ServiceTerms of Referenceብዛት 35 (ሰላሳ አምስት) ገፅ እና

2.3. ተዋዋይ ወገኖች ወደፊት የውሉ አካል ሊያደርጓቸው የሚስማሙባቸው ሰነዶች ናቸው፡፡

1. **የተዋዋይ ወገኖች የጋራ ኃላፊነት**
   1. በውሉ ውስጥ የተመለከቱት የእያንዳንዱ ተዋዋይ ግዴታ እንደተጠበቀ ሆኖ አገልግሎት ሰጪ የሚሠራውን ሥራ እንዲከታተሉ እና እንዲረዱ በአገልግሎት ተቀባይ የተመደቡት የአገልግሎት ተቀባይ ተወካዮች በሥራ ቦታው ላይ በመገኘት አስፈላጊውን ድጋፍ እንዲሰጡ እና ሥራውንም እንዲከታተሉ ተዋዋይ ወገኖች ተስማምተናል፡፡
   2. ተዋዋይ ወገኖች አንዱ ለአንደኛው ያለበት የውል እና የውል ተያያዥነት ያላቸው ከውል ውጪ ኃላፊነት ቀጥተኛ ወይም በተዘዋዋሪ ሊደርስ የሚችል ጉዳት እንዳይከሰት እና ተከስቶ ቢገኝ ለመቀነስ አስፈላጊ የሆኑ ጥንቃቄዎችን ሁሉ ማድረግ ይጠበቅባቸዋል።
2. **ሥራው የሚጀመርበት እና የሚጠናቀቅበት ጊዜ**
   1. አገልግሎት ሰጪ ይህ ውል በተዋዋይ ወገኖች ከተፈረመበት ዕለት ጀምሮ በ5 (አምስት) ተከታታይ የሥራ ቀናት ውስጥ ሥራውን ለመጀመር ተስማምቷል፡፡
   2. አገልግሎት ሰጪ በዚህ ውል ተራ ቁጥር 6 ንኡስ አንቀጽ (1) መሠረት ሥራውን ከጀመረበት ዕለት ጀምሮ የፕሮጀክት ፕሮፖዛል አባሪ ሰነድ የተገለፁ ዝርዝር ሥራዎችን በተቀመጠላቸው ጊዜ ጎን ለጎን በማስኬድ ደህንነቱ የተጠበቀ የዋና እና የማገገሚያ ዳታ ሴንተር እንዲሁም የመረብ /ኔትወርክ/ መሠረተ ልማት የማማከር እና በውሉ የተለዩ ቴክኒካል ድጋፎች አገልግሎት በአጠቃላይ በ 2 ዓመት ጊዜ ውስጥ ለማጠናቀቅ ተስማምቷል፡፡
   3. በውሉ አግባቦች ለአገልግሎቱ መተግበር አስፈላጊ የሆኑ አቅርቦቶች በወቅቱ ባለመሟላታቸው በሶስተኛ ወገን አቅርቦት ምክንያት ወይም በአገልግሎት ተቀባይ ምክንያት የውሉ አፈፃፀም መዘግየት የሚያጋጥመው ከሆነ በተዋዋዮች ስምምነት ውሉን ማራዘም እንደተጠበቀ ሆኖ የአገልግሎት ሰጪ ተያያዥ ተመጣጣኝ የአገልግሎት ክፍያ ለውጥ ሊያደርግ ይችላል፡፡
3. **የአገልግሎት ሰጪ የውል ግዴታዎች**

የአገልግሎት ሰጪ የሚከተሉት የውል ግዴታዎች አሉበት፡-

1. በውሉ እና በአባሪ ሰነዱ በተገለጹት ሁኔታዎች መሠረት ደህንነቱ የተጠበቀ የዋና እና የማገገሚያ ዳታ ሴንተር እንዲሁም የመረብ መሠረተ ልማት ዝርጋታ የማማከር አገልግሎት ለአገልግሎት ተቀባይ የማቅረብ፤
2. በውሉ እና በአባሪ ሰነዱ በተገለጸው ሁኔታዎች መሰረት የሳይበር ደህንነት ማረጋገጥ እና አስተዳደር አገልግሎት ሥራዎችን ለአገልግሎት ተቀባይ የማቅረብ፤
3. አገልግሎት ሰጪ ከአገልግሎት ተቀባይ በፅሁፍ ከሚሰጥ ፍቃድ ውጪ በውሉ እና አባሪ ሠነዶች ላይ የተገለፀውን የማማከር አገልግሎቱን ሥራ ለሌላ ሰው/ተቋም/sub contract/ አለማስተላለፍ፤
4. በአባሪ ሠነዱ በተገለፀው ደረጃውን የጠበቀ የቴክኒክ እና የሙያ አሠራር መሠረት ግዴታውን በብቃት እና በጥንቃቄ የመፈፀም፤
5. አገልግሎት ሰጪ በአባሪ ሰነድ በተጠቀሰው ግብ እና ጊዜ መሠረት ለአገልግሎት ተቀባይ መደበኛ ሪፖርቶችን ማቅረብ እና ለሥራው መሳካት የተጠቀመባቸውን ሪፖርቶች እና ዶክሜንቶች የማስረከብ፤
6. ሥራው የሚፈልገውን የሥነ-ምግባር እና የሙያ ደረጃ ብቃት ያላቸው ሙያተኞችን ለአገልግሎት አሰጣጡ መሳካት የመመደብ፣ በተዋዋይ ወገኖች መካከል በቀጣይ ለሚኖሩ ተያያዥ የድጋፍ ግንኙነት ዝግጁ ለመሆን የአገልግለት ሠጪ ሙያተኞች አስፈላጊ ሥልጠናዎችን እንዲያገኙ ማድረግ እና ተከታትሎ የማስፈጸም፤
7. ደህንነቱ የተጠበቀ የዋና እና የማገገሚያ ዳታ ማዕከል እንዲሁም የመረብ መሰረተ ልማት ዝርጋታ የማማከር አገልግሎት ዴሊቨረብሎችን በተቀመጠው ግብ መሰረት በውሉ አባሪ ሠነዶች በተገለፀው የጥራት ደረጃ እና በተያዘላቸው መርህ ግብር ዝግጁ በማድረግ የማቅረብ፤
8. የተሰሩ ሥራዎች ተፈላጊ የጥራት ደረጃ የማረጋገጥ አግባቦች በአባሪ ሰነዶች የሚገለፀው እንደተጠበቀ ሆኖ የአገልግሎት ተቀባይ ተወካይ በተገኘበት የተሰሩ ስራዎች ፍተሻ የማድረግ እና ሪፖርት የማቅረብ፤
9. በአገልግሎት ሰጪ የተሰጡ ምክረ ሀሳቦች ተግባራዊ ባለመደረጋቸው፣ ከአልሚው ወይም ከሶስተኛ ወገን አቅራቢ ጋር የተያያዙ ወይም መቅረብ ያለባቸው ወይም መወሰድ ያለባቸው እርምጃዎች ባለመወሰዳቸው ለሚፈጠር የሥራ መጓተት ኃላፊነቱን የመውሰድ፤
10. **የአገልግሎት ተቀባይ መብት እና ግዴታዎች**
    1. በዚህ ውል ተራ ቁጥር 8 የውሉ ዋጋ እና የአከፋፈል ሁኔታዎች መሠረት ለሚቀርቡለት አገልግሎቶች ማለትም በአባሪ ሠነዶች ለተመለከቱ ዴሊቨረብልስ በየደረጃው ክፍያውን የመፈጸም፤
    2. አገልግሎት ሰጪ በዚህ ውል በተመለከተው አግባብ መሠረት በሚቀርብለት ማንኛውም ሠነድ ወይም/እና ሪፖርት ላይ በውሉ መሠረት ስለመፈጸሙ ለማረጋገጥ አንድ መርምሮ ማቅረብ የሚፈልገው አስተያየት ካለ ሪፖርቱ ወይም/ እና ሰነዱ በደረሰው 15(አስራ አምስት) የሥራ ቀናት ውስጥ ተገቢውን አስተያየት የመስጠት፤ ነገር ግን የተሠጠው የአስራ አምስት ቀን በቂ አለመሆኑ በአገልግሎት ተቀባይ ሲታመን ጭማሪ ቀናት እንዲደረግ ሪፖርቱ/ሠነዱ እንደደረሠው ጉዳዩን ወዲያውኑ ለአገልግሎት ሠጪ የማስታወቅ፤
    3. ከአቅም በላይ ባልሆኑ ምክንያቶች የአገልግሎት ሰጪን አገልግሎት ሊያጓትቱ የሚችሉ እና ሥራዎች በተቀመጠላቸው ጊዜ ውስጥ እንዳይከናወኑ የሚያደርጉ ጉዳዮች እንዳይከሰቱ አስፈላጊ የሆኑ ክትትል፣ ቁጥጥር እና ጥንቃቄዎችን የማድረግ፡፡ በአገልግሎት ሰጪ የተሰጡ ምክረ ሀሳቦች ተግባራዊ ባለመደረጋቸው፣ ከአልሚው ወይም ከሶስተኛ ወገን አቅራቢ ጋር የተያያዙ ወይም መቅረብ ያለባቸው ወይም መወሰድ ያለባቸው እርምጃዎች ባለመወሰዳቸው ለሚፈጠር የሥራ መጓተት ኃላፊነቱን የመውሰድ፤
    4. አገልግሎት ተቀባይ ወይም የአገልግሎት ተቀባይ ህጋዊ ወኪል ሥራው በሚሠራበት ወይም በማንኛውም ደረጃ ሥራውን በማያስተጓጉልበት ሁኔታ የመመርመር እና የመፈተሽ፤
    5. አገልግሎት ሰጪ ስራውን ካጠናቀቀ በኋላ አገልግሎት ተቀባይ አስፈላጊውን ምርመራ እና ፍተሻ ሥራ መጠናቀቁ በተገለፀለት 15 (አስራ አምስት) የስራ ቀናት ውስጥ የመቀበል ፍተሻ በማካሄድ በውሉ በተገለጸው ሁኔታ ሥራው ስለመሠራቱ ማረጋገጫ የመስጠት፤በተመሳሳይ ሙሉ የፕሮጀክት አገልግሎት ሥራው ሲጠናቀቅ መጠናቀቁ ጭምር በጽሁፍ ተገልፆ ከተጻፈለትና ከደረሰው ዕለት ጀምሮ የመጨረሻ ቅበላ በ30 ቀናት ውስጥ በማከናወን በጽሁፍ ማረጋገጫ የመስጠት፣
    6. በዚህ ተራ ቁጥር 8 በተገለፀው ጊዜ ውስጥ ምርመራ እና ፍተሻ ስራውን ማከናወን ካልቻለ ወይም አስፈላጊ ሆኖ ካልተገኘ ስራውን ሙሉ በሙሉ እንደተቀበለ በመቁጠር ቀሪ ክፍያዎችን የመፈፀም፤

ግዴታ አለበት፡፡

1. **የውሉ ዋጋ እና የአከፋፈል ሁኔታ**
2. አጠቃላይ የውሉ ዋጋ የተጨማሪ እሴት ታክስን ጨምa ብር 15,272,368.00(አስራ አምስት ሚሊየን ሁለት መቶ ሰባ ሁለት ሺህ ሶስት መቶ ስልሳ ስምንት) የኢት.ብር አገልግሎት ተቀባይ ለአገልግሎት ሰጪ ይከፍላል።
3. የአከፋፈል ሁኔታዎች በተመለከተ አገልግሎት ተቀባይ የውሉን ዋጋ ደረጃ በደረጃ በአራት ጊዜ ክፍያዎች እንደሚከተለው የሚከፍል ይሆናል፡-

(ሀ) **የመጀመሪያ ደረጃ ቅድመ ክፍያ**

ውሉ በተፈረመ 10 ተከታታይ ስራ ቀናት ውስጥ አገልግሎት ሠጪ በስሙ የተዘጋጀና ተቀባይነት ያለው የቅድመ ክፍያ የዋስትና ሠነድ ለአገልግሎት ተቀባይ ሲያቀርብ፡-

በዚህ ተራ ቁጥር 9 ንኡስ አንቀጽ (1) ከተገለፀው ገንዘብ ላይ 30% ማለትም ብር 4,581,710.40 (አራት ሚሊየን አምስት መቶ ሰማንያ አንድ ሺህ ሰባት መቶ አስር ብር ከ አርባ ሳንቲም) ፤

(ለ) **ሁለተኛ ደረጃ ክፍያ፦**

በአባሪ ሠነዱ ላይ ለሁለተኛ ደረጃ ክፍያ የተመለከቱት ዴሊቨረብልስ ተጠናቀው ከቀረቡ በኋላ በተራ ቁጥር 9 ንኡስ አንቀጽ (1) ከተገለፀው ገንዘብ ላይ 40% ማለትም ብር 6,108,947.20 ( ስድስት ሚሊየን አንድ መቶ ስምንት ሺህ ዘጠ መቶ አርባ ስባት ብር ከ ሃያ ሳንቲም)፤

(ሐ) **ሶስተኛ ደረጃ ክፍያ፦**

በአባሪ ሠነዱ ላይ ለሶስተኛ ደረጃ ክፍያ የተመለከቱት ዴሊቨረብልስ ተጠናቀው ከቀረቡ በኋላ በተራ ቁጥር 9 ንኡስ አንቀጽ (1) ከተገለፀው ገንዘብ ላይ 20% ማለትም ብር 3,054,474 ( ሶስት ሚሊየን ሃምሳ አራት ሺህ አራት መቶ ሰባ አራት ብር )፤

(መ) **አራተኛ ደረጃ ክፍያ፦**

ፕሮጀክቱ ከተጠናቀቀ ከአንድ ዓመት በኋላ በተራ ቁጥር 9 ንኡስ አንቀጽ (1) ከተገለፀው ገንዘብ ላይ 10% ማለትም ብር 1,527,237  **(** አንድ ሚሊየን አምንት መቶ ሃያ ሰባት ሺህ ሁለት መቶ ሰላሳ ሰባት ብር )፤

1. አገልግሎት ተቀባይ ክፍያውን በአገልግሎት ሰጪ የኢንፎርሜሽን መረብ ደህንነት ኤጀንሲ በኢትዮጵያ ንግድ ባንክ የፕሮጀክት ሂሳብ ቁጥር 0171549689200 ገቢ በማድረግ ለመክፈል ተስማምቷል፡፡
2. **ከአቅም በላይ የሆነ ችግር**
3. ለዚህ ውል ዓላማ ከአቅም በላይ የሆነ ችግር ማለት በኢትዮጵያ አግባብነት ባላቸው ተፈፃሚ ሕጎች መሠረት ከተዋዋይ ወገን አቅም በላይ የሆነ ያልተጠበቀ፣ አስቀድሞ በማሰብ ማስወገድ የማይቻል እና ተዋዋይ ወገኑ ግዴታውን በውሉ መሰረት እንዳይፈጽም ፍጹም መሰናክል ባጋጠመው ጊዜ ነው፡፡
4. ከአቅም በላይ በሆነ ችግር ግዴታውን ያልተወጣ ተዋዋይ ወገን፡-
   1. በዚህ ውል ውስጥ በተገለጸው መሠረት ግዴታውን ለመወጣት አስፈላጊውን ጥንቃቄ ማድረግ እና አማራጭ እርምጃ ሊወስድ ይገባል፡፡
   2. ከአቅም በላይ የሆነ ችግር መከሰቱን በተቻለው መጠን ለሌላኛው ወገን በአፋጣኝ ማሳወቅ አለበት፡፡
   3. በዚህ ውል መሰረት ከአቅም በላይ በሆነ ችግር ምክንያት ግዴታውን ያልተወጣ ተዋዋይ ወገን ግዴታውን ለመፈጸም ለተጨማሪ ጊዜ የሚራዘመው ከአቅም በላይ የሆነው ችግር ከቆየበት ጊዜ መብለጥ አይኖርበትም፡፡
5. **ስለጉዳትና ስለ ኪሳራ** 
   1. አንደኛው ተዋዋይ ወገን በዚህ ውል በተጠቀሰው የጊዜ ገደብ ውስጥ ግዴታውን ባይወጣ ግዴታውን ሳይወጣ ላዘገየበት ለእያንዳንዱ ቀን ሊወጣ በሚገባው የውል ዋጋ ላይ ዜሮ ነጥብ ዜሮ አንድ በመቶ (0.01%) ለሌላኛው ተዋዋይ የመክፈል ግዴታ አለበት፡፡ ሆኖም የቅጣቱ አጠቃላይ ድምር ከጠቅላላው የውል ዋጋ አስር በመቶ(10%) ሊበልጥ አይችልም፡፡
   2. በዚህ ተራ ቁጥር 11 ንኡስ አንቀጽ (1) የተገለፀው ቢኖርም በውሉ አግባቦች ውሉ አለመፈፀሙ ሌለኛውን ወገን ለከፍተኛ ለሆነ ጉዳት የሚዳርገው ሆኖ ሲገኝ አስቀድሞ ማስጠንቀቅያ መስጠቱ እንደተጠበቀ ሆኑ የ10% ቅጣት ጣርያ ሳይጠብቅ በዚህ ውል አግባቦች ውሉን ለማቋረጥ ይችላል፡፡
6. **ምስጢር መጠበቅ**
   1. የውል አገልግሎቱን ለማከናወን አስፈላጊ ካልሆነ በቀር ወይም በህግ አስገዳጅ ድንጋጌዎች ለተዋዋይ ወገኖች ተጠሪ ለሆኑላቸው የበላይ አካላት ወይም በፍ/ቤት ትዕዛዝ ካልሆነ በስተቀር ተዋዋይ ወገኖች በውሉ እና ከውሉ ጋር ተያያዥነት ባላቸው ጉዳዮች የሌላኛውን የጽሑፍ ፍቃድ ሳያገኙ ከተዋዋዮች ውጪ ላለ ሌላ ወገን ላለመግለጽ ተስማምተናል፡፡
   2. የተራ ቁጥር 12 ንኡስ አንቀጽ (1) አገላለፅ ቢኖርም ተፈፃሚነት ባላቸው የመረጃ ነፃነት ሕጎች መሰረት የሌሎች ወገኖች መብትን የሚያስጠብቅ አስገዳጅ ድንጋጌ አንፃር ተዋዋይ ወገኖች በውሉ እና ተያያዥነት ያላቸው መረጃዎችን እንዲገልፁ የሚያስገድዱ ሆኖ ሲገኝ የውል ግዴታ እንዲፈርስ እና ክስ እንዲመሠረት ሊያደርግ የሚችል ወይም በባሕሪው ምስጢራዊነት ያለው መረጃ ካልሆነ በስተቀር አንደኛው በቅድሚያ በፅሑፍ ለሌላኛው ተዋዋይ በማሳወቅ መረጃውን ለጠየቀው ሌላ ወገን ለመስጠት ይችላል፡፡
7. **የቅጅ እና ተዛማጅ መብቶች**

የአንደኛው ተዋዋይ ወገን በዚህ ውል በሚሠራቸው ሥራዎች የአምሮአዊ መብት እና የቅጅ መብቶች የሚያሰጠው ወይም የተሰጠው ሆኖ ሲገኝ የአምሮአዊ መብት እና የቅጅ መብቶች ይጠበቅለታል፡፡ የአንደኛው ተዋዋይ ወገን የጣሰው የቅጅ መብት እና አላግባብ የተጠቀመበት የሌለኛው ተዋዋይ ወገን የሥራ ውጤት ሲገኝ ለክርክር የወጣውን ወጪ ጨምሮ ካሳ የመክፈል ግዴታ ይኖርበታል፡፡

1. **አለመግባባት/ግጭት/ አፈታት ዘዴ**
   1. ተዋዋይ ወገኖች በውሉ የተቀመጠውን ግዴታ ለመወጣት እና ሊያጋጥሙ የሚችሉ አለመግባባቶች ቢከሰቱ ይፋዊ ባልሆነ ውይይት ለመፍታት ተስማምተናል፡፡ ከውሉ እና ከአተረጓጎሙ የሚመነጩ አለመግባባቶችን ተዋዋይ ወገኖች በውይይት በ30 (ሰላሳ) ተከታታይ ቀናት ውስጥ ለመፍታት ጥረት ያደርጋሉ፡፡
   2. በዚህ ውል ተራ ቁጥር 14 ንኡስ አንቀጽ (1) መሠረት ተዋዋይ ወገኖች አለመግባባታቸውን በተጠቀሰው ጊዜ ውስጥ መፍታት ካልቻሉ ጉዳዩ በጠቅላይ ዐቃቤ ህግ ማቋቋሚያ አዋጅ 943/2008 አንቀጽ 6 ንኡስ አንቀጽ 4 ፊደል ተራ (መ) መሠረት በፍርድ ቤት ወይም ከፍርድ ቤት ውጭ ባለ አማራጭ የክርክር መፍቻ መንገድ እንዲወሰን ውሳኔ እንዲሰጥበት ለፌደራል ጠቅላይ ዐቃቤ ህግ ከተዋዋይ ወገኖች አንደኛው ወይም በተዋዋይ ወገኖች በጋራ ቀርቦ የሚታይ ይሆናል፡፡
2. **ማስታወቂያ**
3. በሁለቱም ወገኖች የሚደረግ ማንኛውም ማስታወቂያ ወይም ፈቃድ በጽሑፍ መሆን አለበት፡፡ ለተዋዋይ ወገኖች ቀጥታ የሥራ ግንኙነት ጥቅም ላይ እንዲውል የሚሞላው ከተዋዋይ ወገኖች ቀጥታ የሥራ ኃላፊነቱ የተሰጣቸው ሥራውን የሚመሩ ግለሰቦች አድራሻ፡-

1.ለአገልግሎት ሰጪ

ስም:-………………………………

ስልክ፦ +251-………………………………

ሞባይል፦ +251-……………………………

ፋክስ፦+251-………………………………

ኢሜል:-\_\_\_\_\_\_\_\_\_\_\_\_@..................

2.ለአገልግሎት ተቀባይ

ስም:-………………………………

ስልክ፦ +251-……………………………..

ሞባይል፦+251-……………………………

ፋክስ፦+251-………………………………

ኢሜል:-\_\_\_\_\_\_\_\_\_\_\_\_@..................

1. በዚህ ተራ ቁጥር 15 ንኡስ አንቀጽ (1) የተጠቀሰው የተዋዋይ ወገኖች የግንኙነት አድራሻ በውሉ ተፈፃሚነት ጊዜ ውስጥ በተዋዋይ ወገኖች ለውጥ ቢደረግ በመደበኛ ደብዳቤ በማሳወቅ ሊቀየር ይችላል፡፡
2. በዚህ ውል ተራ ቁጥር 8 የተቀመጡ የአገልግሎት ተቀባይ ግዴታዎች እንደተጠበቁ ሆኖ፤ የሚደረግ ማስታወቂያ፣ ጥያቄ ወይም ፈቃድ ሥልጣን ባለው አካል ጥያቄ ከሌላኛው ወገን የደረሰው ተዋዋይ ወገን በ15 (አስራ አምስት) ተከታታይ የሥራ ቀናት ውስጥ በግልጽ መቀበሉን ካላሳወቀ እንዳልተቀበለው ይቆጠራል፡፡
3. **ማሻሻል እና መለወጥ**
4. ማንኛውንም ተዋዋይ የውሉን አንቀጽ ወይም ስምምነት መቀየር ወይም ማሻሻል ከፈለገ በቅድሚያ መሻሻሉን የሚሻው ወገን በጽሑፍ ለሌላኛው ወገን በዚህ ውል ተራ ቁጥር 15 በተመለከተው መሠረት ማስታወቂያ መስጠት አለበት፡፡
5. በተጠየቀው የማሻሻል ወይም የመቀየር ሁኔታ ላይ ተዋዋይ ወገኖች በመወያየት ጉዳዩ ላይ መክረው ለመስማማት የሚጥሩ ሲሆን ሁለቱም በመሻሻሉ ላይ ከተስማሙ እና ከተቀበሉት፤ ማሻሻሉ ወይም መቀየሩ በጽሑፍ ሆኖ በሁለቱ ሥልጣን በተሰጣቸው አካላት ተወካዮች መፈረም ይኖርበታል፡፡ ይህም ማሻሻያ የውል አቀራረጽ ካልተከተለ ማሻሻያው ወይም ውሉን የሚለውጠው ስምምነት ዋጋ አይኖረውም፡፡
6. **የአገልግሎት ሰጪ ኃላፊነት**
   1. አገልግሎት ሰጪ ለሚሰጠው የማማከር አገልግሎት በአገልግሎት ተቀባይ በትክክል እስከተተገበረ ድረስ ለሰጠው የማማከር አገልግሎት ኃላፊነት የመጨረሻ ቅበላ እስከሚፈፀምበት ድረስ ይወስዳል፡፡
   2. አገልግሎት ተቀባይ በአገልግሎት ሰጪ ከተሰጠው የቴክኒካል የማማከር አገልግሎት ውጪ በራሱ ፍላጎት ለሚያደርገው ውሳኔ ሀሃኀሀኃላፊነቱን ራሱ ይወስዳል፡፡
   3. በዚህ ተራ ቁጥር 17 ንኡስ አንቀጽ (1) ላይ የተገለፀው እንዳለ ሆኖ ተጨማሪ አገልግሎት ካስፈለገ ተዋዋይ ወገኖች ተጨማሪ ስምምነት መፈጸም ይኖርባቸዋል፡፡
7. **ውል ማቋረጥ**

ከተዋዋይ ወገኖች አንደኛው ግዴታውን በአግባቡ መወጣት ካልቻለ ሌላኛው ተዋዋይ ወገን በውሉ የደረሰበትን ጉዳት የመጠየቅ መብቱ እንደተጠበቀ ሆኖ የ30 (የሰላሳ) ቀናት ማስጠንቀቂያ በመስጠት ውሉን ለማቋረጥ ይችላል፡፡

1. **ቋንቋ እና የቀን አቆጣጠር**
   1. በዚህ ውል መሠረት ተዋዋይ ወገኖች ማናቸውንም ግንኙነት የሚያደርጉት በአማርኛ ቋንቋና ጽሁፍ ነው፡፡ ሆኖም ለሥራው አስፈላጊ ሆኖ በሚገኝበት መጠን እንግሊዘኛ ቋንቋ ጥቅም ላይ ሊውል ይችላል፡፡
   2. ለዚህ ውል አፈጻጸም የኢትዮጵያ የቀን አቆጣጠር ጥቅም ላይ ይውላል፡፡
   3. የአገልግሎቱ የሥራ ጠባይ 24/7 ሙሉ የሥራ ሰዓት የሚጠይቅ ካልሆነ በቀር በዚህ ውል የተገለጹት ቀናት በኢፌዴሪ መንግስት የመንግስት የሥራ ሰዓት እና የኢትዮጲያ የቀን አቆጣጠር መሠረት በማድረግ ተግባራዊ ይሆናል፡፡
2. **ውሉ ተፈጻሚ የሚሆንበት ጊዜ**

ይህ ውል ተፈጻሚ መሆን የሚጀምረው በሁለቱም ተዋዋይ ወገኖች ከተፈረመበት ዕለት ጀምሮ እስከ……………..ድረስ ይሆናል፡፡

በመሆኑም እኛ የተዋዋይ ወገኖች ሕጋዊ ተወካዮች ምሥክሮች ባሉበት የእያንዳንዳችን ፊርማ እና ማህተም በማስፈር ውሉን የተቀበልን መሆኑን እናረጋግጣለን፡፡

**ስለአገልግሎት ሰጪ** **ስለአገልግሎት ተቀባይ**

ስም \_\_\_\_\_\_\_\_\_\_\_\_\_\_\_\_\_\_\_ ስም \_\_\_\_\_\_\_\_\_\_\_\_\_\_\_\_\_\_\_\_\_

ሥልጣን (ኃላፊነት)\_\_\_\_\_\_\_\_\_\_\_\_ ሥልጣን (ኃላፊነት)\_\_\_\_\_\_\_\_\_\_\_\_\_\_

ቀን\_\_\_\_\_\_\_\_\_\_\_\_\_\_\_ ቀን\_\_\_\_\_\_\_\_\_\_\_\_\_\_\_

ፊርማ \_\_\_\_\_\_\_\_\_\_\_\_\_\_\_ ፊርማ \_\_\_\_\_\_\_\_\_\_\_\_\_\_\_\_

እኛ ስማችን የተጠቀሰው ምስክሮችም የተዋዋይ ወገኖች ውሉን ወደው እና ፈቅደው ምሥክሮች በተገኘንበት ውሉን ሲፈጽሙ ያየን እና የሰማን መሆኑን በፊርማችን እናረጋግጣለን፡፡

**ምስክሮች**

**ስም ቀን ፊርማ**

1ኛ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

አድራሻ፡- ከተማ………………….ክ/ከተማ………………….. ወረዳ……የቤት ቁ……

2ኛ.\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

አድራሻ፡- ከተማ………………….ክ/ከተማ………………….. ወረዳ………የቤትቁ………

3ኛ.\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

አድራሻ፡- ከተማ………………….ክ/ከተማ………………….. ወረዳ……… የቤት ቁ……